'அங்கதர் அனந்த கோடி உளர்' எனும்; 'அனுமன் என்பாற்கு இங்கு இனி உலகம் யாவும் இடம் இலை போலும்' என்னும்; 'எங்கும் இம் மனிதர் என்பார் இருவரே கொல்!' என்று உன்னும்; சிங்கஏறு அனைய வீரர் கடுமையைத் தெரிகிலாதான்.	30 ஆர்க்கின்ற அமரர்தம்மை நோக்கும்; ஆங்கு அவர்கள் அள்ளித் தூர்க்கின்ற பூவை நோக்கும்; துடிக்கின்ற இடத் தோள் நோக்கும்; பார்க்கின்ற திசைகள் எங்கும் படும் பிணப் பரப்பை நோக்கும்; ஈர்க்கின்ற குருதி ஆற்றின் யானையின் பிணத்தை நோக்கும்.	31